Pinkster dag 7 – Met jou alles! | Diakonos
27 Mei 2020 – Dag 7 van Pinkstertyd
Met hierdie aflewering maak ons nou eers klaar met die Shema. Ek vertrou dat julle dit geniet het.
Ons het nou al die eerste 3 kernwoorde van die Shema gedoen die afgelope paar dae. LUISTER, die HERE is ons God, ons moet Hom LIEFHÊ. Nou kom ons in ons laaste 3 oggende by die HOE – Hoe kan ons liefhê en luister? Hier word 3 woorde gebruik, en die laaste hiervan is “krag”. Hoe dien ek die Here met al my krag? Dit is tog wat Jesus ook sê in Markus 12:30: “Jy moet die Here jou God liefhê met jou hele hart en met jou hele siel en met jou hele verstand en met al jou krag.”
Soos soveel ander kere sukkel ons met die vertaling van Hebreeuse woorde in Afrikaans, in hierdie geval die woord “me’od”. Dit beteken iets meer soos “baie”, maar dan sou die laaste deel van die vers vreemd geklink het: “Daarom moet jy die Here jou God liefhê…met al jou BAIE.” Die Bybelvertalers moes toe iets probeer om die bedoeling van die skrywer deur te gee. Die woord “krag” vang egter net ‘n klein deeltjie op van die volle betekenis wat die skrywer wou deurgee.
Kyk gou hierdie kort video (4 min 43 sek) vir ‘n mooi verduideliking van die gebruik van hierdie woord:https://bibleproject.com/videos/meod-strength/
Hoe verstaan jy hierdie sinsnede nou? “Daarom moet jy die Here jou God liefhê…met al jou krag.”
As die woord “me’od” dui op ‘n totale oorgawe aan God, hê gaan jy dit prakties uitleef vandag?
« Pinkster dag 6 – Siel of wese? Pinkstersondag – “Vrede vir julle!” »